Temptation

***Temptation*** esch s Debut-Albom vom dütsche Pop-Trio Monrose, veröffentlecht worde vo Starwatch Music ond Warner Music Group ond esch am 8. Dezember 2006 ide Dütschsprochige Region usecho, nochdem d Beldig vo de Band gmacht worde esch, noch de Casingshow *Popstars*.

De grössti Teil vo de Produktion het de *Popstars*-Juror Dieter Falk ond s britische Produzänte-Team Jiant öbernoh, met Zuesatzbiträg vom Marcus Brosch, Toni Cottura ond em Marc Mozart met sim Mozart & Friends-Team.

## Hendergrond
Ändi Oktober 2006 send di öbrigblobene Finnalistinne vo de füft *Popstars*-Staffle is Ufnahmestudio gange för ganzi drüü Woche ond hend dete abwächslend verschedeni Versione vo de Band ehres zuekönftige Aubom ufgnoh, metem Juror Dieter Falk ond sim Produktions-Team. Während dem, dass de Falk ond s britische Produzänte-Team Jiant die meischt Arbet am Aubom bigstüret hend, hend die ander Wettkämpfer onder anderem met de Produzänte Bobbybass, Marcus Brosch, Toni Cottura, Jonas Jeberg, Marc Mozart, Major, J Remy, Snowflakers, Derek von Krogh ond em J. Worthy ond osserdem met de Songschriiber Edwin "Lil' Eddie" Serrano, Gary Barlow, Claude-Michel Schönberg ond em Alain Boublil.

## Rezeption
*Temptation* het vo de Medie meistens positivi Kritik öbercho. So het de Kritiker Stefan Johannesber vom dütsche Online-Musig-Magazin laut.de d Monrose ond ehres Team för ehri guetusgsuechte Lieder globt. Sie söllid sogar noch ehm sinere Meinig als Destiny's Child ond Pussycat Dolls en Erschiinig mache. Noch de Veröffentlichig vo *Temptation* esch s Aubom met meh als 200'000 verchoufte Exemplar ide erscht Verchoufswoche met Platin uszeichnet worde ond diräkt uf Platz 1 vo de Aubom-Charts in Düütschland, Öschtriich ond de Schwiiz glandet, was eis vo de erfolgrichste Debuts vom Johr esch. Insgesamt het sech s Aubom wältwiit öber 450'000 Mou verchouft. *Temptation* hets bi de Düütsche *Media Control*-Johres-Charts 2007 ufe Platz 14 gschafft.

Öbwouh "Do That Dance" zu dere Zyt als dretti Single plannt gsee esch, send vom Aubom *Temptation* gliich nor zwöi Singles veröffentlecht worde. "Shame" hets diräkt vo 0 ufe Platz 1 bi de Düütsche, Östriichische, Luxemburgische ond de Schwiizer Single-Charts gschafft. D Single esch am meischte Mou abeglade worde, set em Joor 2004 ond esch bi de Lischte vo de schnöuscht verchoufte Singles uftoucht. Als nöchsti Single esch "Even Heaven Cries" am 2. März 2007 veröffentlecht worde. D Monrose send met dem Song am Düütsche Vorentscheid 2007 för de Eurovision Song Contest 2007 aträtte, met ehre nöij ufgnommene Version. Während dem dass s Lied d Top 10 vo Düütschland erreicht het, het sech de Song in Öschstriich ond de Schwiiz i de Top 20 platziert.

## Songlischte

* **iTunes Bonus Track**

## Credits ond Bsetzig
* Dieter Falk - Piano 
* Marc Mozart - Keyboard 
* G-Strings - Saite 
* Ossi Schaller - Gitarre

### Produktion
* Produzänte: Bobbybass, Marcus Brosch, Dieter Falk, Toni Cottura, Jonas Jeberg, Jiant, Marc Mozart, Major, J Remy, Snowflakers, Derek von Krogh, J. Worthy 
* Gsangshelf: Tara Harrison, Obi Mhondera, Niara Scarlett 
* Gleitet vo: Tom Dokoupil, Christoph Terbuyken 
* Programmierig: Marcus Brosch, Copenhaniacs, Derek von Krogh, Marc Mozart, J. Worthy 
* Mixing: Christian Ballard, Tim Hawes, Pete Kirtley, Sven Kohlwage, Derek von Krogh, Jonas Jeberg, Ren Swan
* Artwork: Claudia Macias
* Fotografie: David Cuenca 

## Charts

## Referänze